সালামওয়েব
সালামওয়েব ব্রাউজার একটি ক্রোমিয়াম-নির্ভর ব্রাউজার যেটি তৈরি করেছে দুবাইয়ের সংস্থা সালাম ওয়েব টেকনোলজিস ডিএমসিসি। সর্ব সাধারণের জন্য তৈরি হলেও এটি প্রধানত মুসলমান সম্প্রদায়ের জন্য। এটি শরিয়াহ, ইসলামী আইন এবং প্রথা মান্য করে এবং মুসলিম সম্মত ওয়েব ব্রাউজার বলে প্রত্যয়িত। মুসলমানদের জন্য বিশেষ ভাবে তৈরি হওয়া ডিজিটাল পরিবেশের প্রধান উপাদান হলো এই ব্রাউজার। এছাড়াও “সালামটুডে”র মতো আন্তর্জাতিক এবং স্থানীয় ভাষায় পড়ার অনলাইন ম্যাগাজিনের মতো ওয়েব অ্যাপস রয়েছে। সালামওয়েব মাইক্রোসফট উইন্ডোজ, ম্যাক ওএস এন্ড্রইড এবং আইওএস -এ উপলব্ধ। এটি একাধিক ভাষা সমর্থন করে যেমন ইংরেজি, বাহাসা (মালয়েশীয় ও ইন্দোনেশীয়),উর্দু, আরবি, রুশ, তুর্কি এবং বাংলা।